 Dhinaca kale Sheekh Maxamed Sheekh Cumar Dirir, oo khudbadii Jimcaha ku soo qaatay dhibaataada ay ribadu leedahay, ayaa sidoo kale sheegay inay ribadu tahay dambi, waxaanu yidhi Walaalayaal waxaa iyaguna jira oo waxyaabaha inoogu dhib badan maanta ka mid ah ribada oo sharci loo samaynayo, wey kala duwan yihiin waxa uu shaqsigu u cunayo xaarantii, iyo marka Sharci loo sameeyo ee la xalaaleeyo, macnaha waxaas quraankii baa ka hadlay oo ayaadahaas ayuu ILLAAHAY kaga hadlay,axaadiistii Rasuulka ayey ku caddahay, muslimiintii baa isku ijtimaacay oo waa la isku waafaqay, dhibkay leedahayna waaqica ayaynu ka arkaynaa, runtiina waa nasiib darro aad iyo aad u weyn In la xalaaleeyo oo la yidhaa dalka waa lagaga shaqayn karaa dadkuna waa ay ku shaqayn karaan, waxaana ay la mid tahay uun tii berigii hore aynu ku canaananaynay ee ay ku eedaysnaayeen maamulladii hore ee odhan jiray dhaxalka ragga iyo dumarku way siman yihiin, waayo aayadaha ribada sheegay iyo aayadaha dhaxalka sheegay waxaa sii canaan iyo culays badan kuwa ribada sheegay, markaa waa nasiib darro aad iyo u weyn,ILLAAHAYNA waxaa uu quraankiisa ku leeyahay kuwa rabada watoow dagaal ogaada ILLAAHAY iyo rasuulkiisa idinkaga iman doona. 